CELEX: 62016TN0733
Language: lt
Date: 2016-10-18 00:00:00
Title: Byla T-733/16: 2016 m. spalio 18 d. pareikštas ieškinys byloje Banque Postale/ECB

5.12.2016   
            
            
               LT
            
            
               Europos Sąjungos oficialusis leidinys
            
            
               C 454/32
            
         
      2016 m. spalio 18 d. pareikštas ieškinys byloje Banque Postale/ECB
      
      (Byla T-733/16)
      (2016/C 454/55)
      Proceso kalba: prancūzų
      
         Šalys
      
      
         Ieškovas: La Banque Postale (Paryžius, Prancūzija), atstovaujama advokatų E. Guillaume ir L. Coudray
      
         Atsakovas: Europos Centrinis Bankas
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2016 m. rugpjūčio 24 d. Europos Centrinio Banko sprendimą dėl La Banque Postale prašymo leisti, apskaičiuojant sverto koeficientą, neįtraukti viešojo sektoriaus pozicijų, pateikto pagal Reglamento (ES) Nr. 575/2013 429 straipsnio 14 dalį;
               
            
                  —
               
               
                  priteisti iš Europos Centrinio Banko bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi trimis pagrindais.
      
                  1.
               
               
                  Pirmasis ieškinio pagrindas: Europos Centrinis Bankas (ECB) padarė teisės klaidą, pirma laiko priėmęs 2016 m. rugpjūčio 24 d. sprendimą dėl La Banque Postale pateikto prašymo leisti, apskaičiuojant sverto koeficientą, neįtraukti viešojo sektoriaus pozicijų (toliau – ginčijamas sprendimas).
               
            
                  2.
               
               
                  Antrasis ieškinio pagrindas: ECB neturi diskrecijos taikyti 2013 m. birželio 26 d. Europos Parlamento ir Tarybos reglamento (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (OL L 176, 2013, p. 1, toliau – Reglamentas Nr. 575/2013) 429 straipsnio 14 dalį.
               
            
                  3.
               
               
                  Trečiasis ieškinio pagrindas: priimdamas ginčijamą sprendimą ECB padarė teisės pažeidimus, susijusius su
                  
                              —
                           
                           
                              sverto La Banque Postale centralizuotų santaupų srityje nebuvimu;
                           
                        
                              —
                           
                           
                              tariama Caisse des dépôts et consignations ir Prancūzijos valstybės mokėjimo įsipareigojimų nevykdymo rizika;
                           
                        
                              —
                           
                           
                              tariama veiklos rizika La Banque Postale centralizuotų santaupų kaupimo srityje.